నేడు గొంతెమ్మ గుట్టపై లక్ష్మీదేవర జాతర
- Feb 07, 2021 , 01:59:12
నేడు గొంతెమ్మ గుట్టపై లక్ష్మీదేవర జాతర
వైభవంగా పాండవుల భేరిపై పెద్ద పట్నం
కాటారం, ఫిబ్రవరి 6 : నాయకపోడు తెగకు చెందిన వారు అనాదిగా జరుపుకునే గొంతమ్మ లక్ష్మీదేవర జాతరకు మండలంలోని ప్రతాపగిరి కోట, గొంతెమ్మ గుట్ట ముస్తాబైంది. ఆదివారం జరుగనున్న ఈ జాతరకు జిల్లాలోని అటవీ గ్రామాల నుంచి నాయకపోడు తెగకు చెందిన వారే గాకుండా ఇతర భక్తులు సైతం ప్రతాపగిరి గుట్ట బాటపడుతున్నారు. కొన్ని దశాబ్దాల క్రితం వర్షాలు కురవక ప్రజలు అల్లాడుతున్న సమయంలో గొంతెమ్మ గుట్ట పైకి వెళ్లి మొక్కులు ముట్టజెప్పి దేవతను కొలిచాక... వర్షాలు సమృద్ధిగా కురిసి ప్రాంతం పాడిపంటలతో కళకళలాడిందని చెప్పుకుంటారు. ఇదే విశ్వాసంతో ప్రతి ఏడాది వివిధ ప్రాంతాల ప్రజలు లక్ష్మీదేవరలు, శివసత్తులు, పాండవ దేవుళ్లను గుట్టపైకి తీసుకువచ్చి బోనాలు సమర్పించి మొక్కులు చెల్లించడం ఆనవాయితీగా వస్తోంది. అంతేకాకుండా పాండవ దేవతలను కొలిచే బేరి(వేదిక) ఉంది.
సందడిగా గొంతెమ్మ గుట్ట...
ప్రతాపగిరి కోటలోని గొంతెమ్మ గుడి, పాండవుల డేరా వద్ద మూడు రోజుల పాటు జరిగే జాతరకు చుట్టు పక్కల గ్రామాల నుంచి రైతులు, భక్తులు తరలివస్తున్నారు. గుట్టపై గల గొంతెమ్మ కొల్లు గుంట, పాండవుల డేరా, పాండవుల భేరి, గొంతెమ్మ దొనబండల గుడి, శ్రీకృష్ణుని పాదాలు, గుడి వెనుక రాతిపై చెక్కిన లక్ష్మీదేవర చిత్రం, పాండవుల పాదముద్రలను దర్శించుకుంటున్నారు. కాగా, శనివారం గొంతెమ్మ గుడి వద్ద రాతిపై ఉన్న దేవతామూర్తులకు గోదావరి జలంతో అభిషేకాలు నిర్వహించారు. సా యంత్రం ప్రతాపగిరి అంతర కోటలో పాండవుల డేరాలో, నీలగిరి స్తంభం పై ఆంజనేయుని జెండా ఎగురవేసి, మువ్వ తగిలించి 12 టంబాల పందిరుల కింద లక్ష్మీదేవరను ప్రతిష్ఠించారు. అలాగే మేళతాళాలు, డప్పు చప్పుళ్ల మధ్య నడిజాము రాత్రి తర్వాత తొలి గడియల్లో పాండవుల భేరి వద్ద పెద్దపట్నం వేసినట్లు జాతర నిర్వాహకులు తెలిపారు.
nedu gontemma guttapai lakshmidevara jaatara
- Feb 07, 2021 , 01:59:12
nedu gontemma guttapai lakshmidevara jaatara
vaibhavangaa paandavula bheripai pedda patnam
kataram, fibravari 6 : nayakapodu tegaku chendina vaaru anaadigaa jarupukune gontamma lakshmidevara jaataraku mandalamlooni pratapagiri kota, gontemma gutta mustaabaindi. aadivaaram jaruganunna ee jaataraku jillaalooni atavi gramala nunchi nayakapodu tegaku chendina vaare gakunda itara bhaktulu saitam pratapagiri gutta baatapadutunnaaru. konni dasaabdaala kritam varshaalu kuravaka prajalu allaadutunna samayamlo gontemma gutta paiki velli mokkulu muttajeppi devatanu kolichaaka... varshaalu samruddhigaa kurisi praantam paadipantalato kalakalalaadindani cheppukuntaaru. ide vishwaasamtho prati edaadi vividha praantaala prajalu lakshmeedevaralu, sivasattulu, pandava devullanu guttapaiki teesukuvacchi bonalu samarpinchi mokkulu chellinchadam aanavaayitiigaa vastondi. antekakunda pandava devatalanu koliche beri(vedika) undi.
sandadigaa gontemma gutta...
pratapagiri kotaloni gontemma gudi, paandavula dera vadda moodu rojula paatu jarige jaataraku chuttu pakkala gramala nunchi raitulu, bhaktulu taralivastunnaaru. guttapai gala gontemma kollu gunta, paandavula dera, paandavula bheri, gontemma donabandala gudi, srikrishnuni paadaalu, gudi venuka raatipai chekkina lakshmidevara chitram, paandavula paadamudralanu darsinchukuntunnaaru. kaga, sanivaaram gontemma gudi vadda raatipai unna devatamurtulaku godavari jalamtho abhishekaalu nirvahinchaaru. saa yantram pratapagiri antara kotalo paandavula deralo, neelagiri stambham pai aanjaneyuni jenda eguravesi, muvva tagilinchi 12 tambala pandirula kinda lakshmeedevaranu pratishtinchaaru. alaage melataalaalu, dappu chappulla madhya nadijaamu raatri tarvaata toli gadiyallo paandavula bheri vadda peddapatnam vesinatlu jaatara nirvaahakulu telipaaru.